વેપાર, ઉઘોગ અને ખનીજ સંપદાથી છલોછલ મોરબી જિલ્લો શાંતિપ્રિય છે અહીં કોમ-કોમ વચ્ચે સોહાદપુર્ણ માહોલને કારણે કોમી રમખાણો વખતે પણ સીરામીક સીટી મોરબીની પ્રજાએ વૈમનસ્યને જાકારો આપી પોતાની આગવી છબી જાળવી રાખી છે પરંતુ છેલ્લા થોડા મહિનાઓમાં મોરબી શહેર – જિલ્લાને બુરી નજર લાગી હોય તેમ એક પછી એક એવી ઘટનાઓ ઘટી રહી છે કે લોકો અસલામતીના ભયના ઓથાર હેઠળ જીવી રહ્યા છે અને હદ તો ત્યારે થાય છે કે સામાન્ય સડકછાપ ગુંડાઓ હવે ખુંખાર બની પોલીસને પડકાર ફેંકી રહ્યા છે, અનડિટેકટ નિખિલ હત્યાકેસથી લઈ રવાપર રોડ ઉપર ઉદ્યોગપતિના બાળકનું સરાજાહેર અપહરણની ઘટના હોય કે પછી લીલાપર નજીક ત્રિપલ મર્ડરનો કેસ હોય કે માળિયામાં મધદરિયે ડીઝલ ચોરી હોય કે પછી યુવાનને નજીવી બાબતે ટ્રેકટર સાથે બાંધી ઢોર મારમારી વિડીયો વાયરલ કરવાની ઘટના હોય દરેક બાબતોમાં ક્યાંકને ક્યાંક પોલીસની ધાક ઓસરી હોવાના પુરાવા મળી રહ્યા છે.